Jeg vil gerne skifte mine indvendige uoriginale dørhåndtag, men hvilken stil passer bedst? Herskabsvilla fra 1938 (nu to lejl.). Funkis, coupe, eller træ i empire-stil? Jeg er lidt i tvivl og vil gerne ramme noget, der passer. Har desværre ikke billeder af de oprindelige dørhåndtag


Dørhåndtag, der passer til huset?
Jeg går ud fra at dørene er de oprindelige fyldningsdøre?


Jeg mener der er to muligheder  enten  at du finder dørgreb det hører til tiden  det kan være enten som klassiske messing krydsgreb, eller greb i messing med træhæfte -  du kan finde dem på nettet flere steder  f.eks. carlf.dk  eller hos Møller og Mammen i Gothersgade hvis du bor i nærheden af København.


Sjovere  og billigere, men mere arbejdskrævende  er at finde brugte greb der er fra tiden, prøv f.eks. genbyg.dk


Men en anden mulighed som jeg synes passer godt til både herskabsstilen og en måske mere moderne møblering er at montere helt klassiske coupegreb men udført i messing.

